Trenerløypa 

Trener 1 – Innlæring og deltakelse:
Målgruppe: Nåværende eller fremtidige trenere for barn og unge opp til 14 år og nye innen sporten
Opptakskrav: Ingen forkunnskaper kreves. Nedre aldersgrense 16 år.
Målsetning: Treneren skal kunne formidle grunnleggende tekniske ferdigheter idretten krever og en grunnleggende forståelse for hunden. Treneren skal også utvikle fysiske, psykiske og sosiale egenskaper for utøvere på begynnernivå. Det er også avgjørende å kunne ivareta utøvernes behov i et sosialt, spennende og trygt miljø. 

Trener 2 – Deltakelse og utvikling:
Målgruppe: Trenere for utøvere som ønsker å utvikle seg videre og delta i konkurranser.
Opptakskrav: Gjennomført Trener 1 og 45 timer praksis
Målsetning: Treneren skal ha en helhetlig forståelse av treningsprosessen hos hund og løper og også ivareta utøvernes behov i et sosialt, spennende og trygt miljø. Treneren skal ha en forståelse av gjeldende konkurranseregelverk. Trenerne skal tilegne seg kunnskaper om trening og tekniske ferdigheter som bidrar til videreutvikling hos utøverne, og kunne legge opp og holde gode treningsøkter for målgruppen. 

Trener 3 – Utvikling og prestasjon: 
Målgruppe: Trenere for juniorløpere og seniorløpere.
Opptakskrav: Gjennomført Trener 1 og Trener 2 og minst 75 timer praksis 
Målsetning: Treneren skal ha kompetanse til å kunne analysere, reflektere og benytte praksis og teori som er relevant for optimal prestasjonsutvikling for morgendagens toppidrettsutøvere. Treneren skal kjenne til og kunne gi veiledning i utvikling og trening av en hund på toppnivå. 

Trener 4 – Prestasjon og toppidrett:
Målgruppe: Trenere som skal videreutvikle utøvere på toppnivå 
Opptakskrav: Gjennomført Trener 1, trener 2 og trener 3 
Målsetning: Treneren skal ha kompetanse til å videreutvikle utøvere og hunder som er på høyeste nasjonale og internasjonale nivå. 
